
REFERAT DE APROBARE
[bookmark: _GoBack]Subsemnatul Bucuroiu Constantin, primar al Oraşului Boldeşti - Scăeni, supun spre analiza şi aprobarea Consiliului Local Proiectul de hotărâre privind acordarea unui mandat special reprezentantului oraşului Boldeşti-Scăeni pentru a vota retragerea comunei Puchenii Mari, judeţul Prahova din  Asociaţia de Dezvoltare Intercomunitară „Parteneriatul pentru Managementul Apei-Prahova” respectiv retragerea din contractul de delegare.
În baza OUG nr. 57/2019, privind Codul administrativ, cu modificările şi
completările ulterioare, şi ale Statutului Asociaţiei de Dezvoltare Intercomunitară „Parteneriatul pentru Managementul Apei-Prahova, vă prezint următoarele:
· Prin Hotărârea Consiliului Local al oraşului Boldeşti-Scăeni nr. 140/ 30.08.2022 s-a aprobat asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară „Parteneriatul pentru Managementul Apei-Prahova”;
· Prin Dispoziţia primarului nr. 354/21.02.2024 s-a delegat calitatea de
reprezentant al oraşului Boldeşti-Scăeni în Adunarea Generală a Asociaţiei de
Dezvoltare Intercomunitară „Parteneriatul pentru Managementul Apei-Prahova domnului Breană Petre Dragoș;
· Prin Hotărârea nr. 27/9.04.2024 Consiliul Local al Comunei Puchenii Mari a aprobat retragerea comunei din Asociaţia de Dezvoltare Intercomunitară „Parteneriatul pentru Managementul Apei-Prahova”;
· Prin adresa nr. 545/8.04.2024 Asociaţia de Dezvoltare Intercomunitară
„Parteneriatul pentru Managementul Apei-Prahova” notifică autoritatea publică locală că trebuie adoptată o hotărâre de consiliu local prin care se acordă mandat special reprezentantului oraşului în AGA, pentru a vota retragerea Comunei Puchenii Mari din Asociaţie, respectiv din contractul de delegare. 
Având în vedere cele mai sus prezentate propun acordarea unui mandat special domnului Breană Petre Dragoş, reprezentantul oraşului în Adunarea generală, pentru a vota retragerea Comunei Puchenii Mari din Asociaţie, respectiv din contractul de delegare. 

